প্রবীরদার স্ব-রচিত ও নিরীক্ষালব্ধ চা চেখে দেখার সৌভাগ্য আমার হয়নি! সেই সুযোগ বোধহয় কেবল তাঁর ঘনিষ্ঠ বন্ধুদের জন্যই সংরক্ষিত ছিল। তবে একসঙ্গে চা পানের সুযোগ প্রত্যেক সাক্ষাতেই হয়, হয়েছিল আজ বিকেলেও। রায়হানের বাসায় একসময় আমাদের আড্ডা ছিল। বিকেলেই জড়ো হতাম কয়েকজন; ছুটির দিনে দিনভর চলত সেই আড্ডা -- কখনো-বা সারা রাত, এমনকী পরদিন পর্যন্তও। অন্দরমহল থেকে নির্দিষ্ট সময় পর পর ট্রে হাতে কেউ-না-কেউ আবির্ভূত হতো। আর মাঝে-মধ্যে আমাদেরই গিয়ে বসতে হতো খাবার টেবিলে। সেই আড্ডারই একটা অংশ ছিল [..]